open-index/open-wikipedia-markdown huggingface dataset:
Corrado Barazzutti

**Corrado Barazzutti** (født 19. februar 1953 i Udine) er en tidligere italiensk tennisspiller.

Barazzutti var italiensk mester 1976–81 og han vant en internasjonal turnering i løpet av sin tenniskarriere (Kairo 1980). Hans beste resultat i Grand Slam-turneringene var to semi-finaler, US Open i 1977 og French Open i 1978. Han tapte for henholdsvis Jimmy Connors og Björn Borg.

Han spilte også 44 kamper på Italias Davis Cup-lag og er nå ikke-spillende kaptein på laget.

## Referanser


## Eksterne lenker
* Officina del Tennis di Corrado Barazzutti (italiensk)
*
Johan Kriek

**Johan Kriek** (født 1958) er en sørafrikansk/amerikansk tidligere profesjonell tennisspiller. 

Kriek flyttet til Naples i Florida da han ble profesjonell tennisspiller i 1978. Han ble amerikansk statsborger i august 1982. I løpet av sin tenniskarriere vant han 14 single- og 8 doubleturneringer. Han vant to Grand Slam-titler i single, begge i Australian Open, i 1981 og 1982, og ved begge tilfellene møtte han Steve Denton i finalen. 

## Grand Slam-titler
*  **[[Australian Open]]:**
** Single menn – 1981 (han beseiret Steve Denton med 6-2, 7-6, 6-7, 6-4 i finalen)
** Single menn – 1982 (han beseiret Steve Denton med 6-3, 6-3, 6-2  i finalen)

## Referanser


## Eksterne lenker
*
Hermafrodittisme

**Hermafrodittisme** eller **tvekjønnethet** er situasjonen der et individ har to sett kjønnsorganer, et for hvert kjønn. Et slikt individ kalles *hermafroditt*. Ordet er hentet fra navnet på det mytiske vesenet Hermafroditos, som var avkommet til Hermes og Afrodite. Hos mennesker og andre pattedyr og hos fugler er hermafrodittisme svært sjelden og regnes som en sykdom.

## Tvekjønnede planter og dyr

Hos en god del dyr og mange planter er hermafrodittisme det normale. En grov beregning antyder at 65&nbsp;000 av kjente dyrearter er tvekjønnede. Om man regner med omkring 1,2 millioner beskrevne arter, er rundt 5% av dem tvekjønnede. Hermafrodittisme er imidlertid ikke kjent hos leddyr (som er den klart største dyregruppe), slik at blant de resterende litt over 30 rekkene er omkring en tredel tvekjønnede. De fleste tvekjønnede dyr kan befrukte seg selv, med selvbefruktningsrater son varierer fra 0 til 100%. Raten av selvbefruktning hos tvekjønnede dyr er tilsvarende den hos planter, noe som tyder på at de samme evolusjonære prosessene virker på selvbefruktning hos dyr og planter.

I botanikken brukes begrepet *hermafroditt* til å beskrive en blomst som både har pollenbærere (hanlige) og fruktlegeme (hunlige) i samme blomst. Dette er ganske vanlig hos hageplanter. En annen situasjon som likner mer på tvekjønnethet slik det vanligvis forekommer i dyreriket er planter som er sambu, der adskilte hanlige og hunlige blomster vokser på samme plante. Slike planter er særlig vanlige hos bartrær, men forkommer bare hos 7% av blomsterplanter.

### Sekvensiell hermafrodittisme
Mange dyr fødes som et kjønn, men bytter kjønn når de blir eldre. vanligvis er de hanner som unge (slik som reker og mange akvariefisk), og blir først hunner når de har nådd en viss alder eller kroppsstørrelse. Hos leppefisker slik som rødnebb/blåstål er derimot de fleste individene født som hunner, og den største i flokken bytter til hann. Enkelte arter kan bytte kjøn begge veier, avhengig av den sosiale situasjonen.

Kjønnsbytte i voksen alder forekommer hos mange beinfisk, maneter, snegler og enkelte blomsterplanter. Slike kjønnsbytter henger ofte sammen med at hva som er den beste livshistoriestrategien varierer med kroppstørrelsen hos individet.

### Samtidig hermafrodittisme

En samtidig eller simultan hermafroditt er et individ der et individ har begge kjønn samtidig. Mange av de vanligste dyretypene er samtidige hermafroditter, slik som metemarker og mange snegler.

Både dyr og planter med slike systemer vil kunne befrukte seg selv. Hos den frittlevende rundormen *Caenorhabditis elegans* skjer nesten all formering ved selvbefruktning, med ikke mer en 1% foregår ved krysning med andre individer. I den andre enden av skalaen finner vi havabbor-slekten *Hypoplectrus* der individene bytter på å spille rollen som hunn og hann, slik at befruktingen er mellom individer.

## Se også
*Kjønn
*Interseksualitet

## Referanser
Grønnestad

**Grønnestad** er et navn som stammer blant annet fra Bokn, fra gårdene nordre og søndre Grønnestad. Navnet er benyttet som familienavn etter at navneloven av 1923 gjorde etternavn obligatorisk. I 2023 hadde 224 personer Grønnestad som etternavn, i 1995 222.
## [[Stedsnavn]]
*Grønnestad (Bokn)

## [[Personnavn]]
* Daniel Danielsen Grønnestad (1879–1912)
* Endre Grønnestad, grunnla en av Stavanger viktigste brislingfrabrikker.

## Referanser
Fylkesvei 5982

**Fylkesveg 5982** går mellom Kyrkjesylte og Øvstedalen i Vestnes.

Frem til 2019 hadde veien betegnelsen Fylkesvei 164 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
* Vegliste Møre og Romsdal oktober 2017
*
Steve Denton

**Steve Denton** (født 5. september 1956 i Kingsville i Texas) er en tidligere profesjonell amerikansk tennisspiller. 

Denton var som best i 1983 han var da nummer 12 på rankingen over verdens beste mannlige singlespillere og som nummer 5 i double. Han var en hardtslående mann og hans serve ble målt til 222 km/t (138 mph) i 1984, en rekord som sto seg i tretten år og ble slått av Mark Philippoussis i 1997.

Ha spilte seks singlefinaler hvorav to Grand Slam, i 1981 og 1982 i Australian Open, han tapte begge GS-finalene til Johan Kriek. I løpet av sin tenniskarriere vant han 18 doubleturneringer og hans eneste Grand Slam-tittel kom i US Open i 1982 i double i par med Kevin Curren.

## Grand Slam-titler
*  **[[US Open (tennis)|US Open]]:**
** Double menn – 1982 (sammen med Kevin Curren)

## Referanser

## Eksterne lenker
*
Odd Reitan

**Odd Reitan** (født 1951) er en norsk forretningsmann, gründer og musiker. Han er særlig kjent for å ha startet butikkjeden REMA 1000. I 2022 hadde han en skattemessig nettoformue på 8 milliarder kroner (nest mest i Norge) og betalte 89,6 millioner kroner i skatt.

Reitan har vært kjøpmann hele livet og har sittet som adm.dir. og styreleder for morselskapet REITAN AS, samt styreformann for alle forretningsområdene. Han åpnet sin første forretning i 1972.

## Bakgrunn
Odd Reitan ble født i Trondheim som sønn av Ole Reitan og Margit Reitan. Han er far til Magnus Reitan og Ole Robert Reitan.

Han har utdannelse fra Dillner & Støen Handelsskole (1969) og Norsk Kjøpmannsinstitutt (1971).

## Karriere
Den første dagligvarebutikken, O. Reitan Kolonial, ble etablert i Trondheim i 1948 av Margit og Ole Reitan. Deres sønn, Odd Reitan, begynte allerede i ung alder å arbeide i denne butikken og utviklet derigjennom en ambisjon om å bygge opp en større dagligvarekjede basert på et lavpriskonsept. Den første ekspansjonen fant sted i 1972 da Odd Reitan åpnet AS Sjokkpris i Trondheim, noe som senere ble etterfulgt av ytterligere fem butikker i Trondheimsområdet i perioden 1973–1979.

Ideen om å skape noe mer enn en lokal dagligvarekjede ble unnfanget under en europeisk studietur som Ole og Odd Reitan foretok, hvor de for første gang ble presentert for større og mer velutviklede lavpriskjeder. Tilbake i Norge ble erfaringen lagt til grunn for et franchisebasert lavpriskonsept, skreddersydd for det norske markedet. Basert på dette nye konseptet ble den første REMA 1000-butikken åpnet i Trondheim i 1979.

I 2001 ble det gjennomført en fusjon mellom Narvesen ASA og REMA 1000 International AS. Både Narvesen og REMA 1000 International hadde gjennom målrettet og langsiktig satsing opparbeidet seg betydelige markedsposisjoner innen sine respektive segmenter i Norge. Med et solid fotfeste i hjemmemarkedet har nordisk og internasjonal vekst vært ansett som et sentralt satsingsområde for begge selskapene. Fusjonen bidro i stor grad til fellesambisjonen om å danne et norskbasert selskap som kan spille en aktiv rolle i restruktureringen av den nordiske og internasjonale handelsnæringen.

REITANs eiendomsvirksomhet ble etablert i 1977. Siden 1995 har Reitan Eiendom AS vært et rendyrket eiendomsselskap. Ifølge tidsskriftet *[[Kapital (tidsskrift)|Kapital]]* hadde Reitan en formue på 44,5 milliarder norske kroner i 2020.

Rema har siden 1990-årene vært styrt fra Lade gaard, som Odd Reitan kjøpte fra Trondheim kommune for 12 millioner kroner i 1992.

## Musiker
Han er kjent som tilhenger av Paul McCartney og Eric Clapton, og spilte selv orgel i popgruppa Mewsick Group fra 1965 til 1966 og deretter i dansebandet Four Jets fra 1967 til 1968.

### Diskografi
* Columbia: *[[Pop '67]]* (1967)
* Solid Rock: *[[Trondhjæm, Trondhjæm]]* (1987)
* Igloo Records: *[[Raveyard Paradise – Norsebeat Flashbacks 1964–1967]]* (1995)
* Backstage Records: *[[Norsk Rocks Skattkammer vol 1 (Samlealbum)|Norsk Rocks Skattkammer vol 1]]* (2001)
* NRK/Universal Music: *[[Norsk Rocks Historie Vol. 3: Beatgrupper 1964–1967]]* (2004)

## Referanser


## Eksterne lenker
*
NRK Trøndelag

**NRK Trøndelag** er NRKs største produksjonsmiljø utenfor Marienlyst for riksproduksjon av radio, tv og nettinnhold, samt NRKs distriktskontor i Trøndelag fylke. Sistnevnte ble etablert gjennom sammenslåing av tidligere NRK Nord-Trøndelag og NRK Sør-Trøndelag. Distriktskontoret ble etablert 1. juli 2002 , ved en sammenslåing av NRK Nord-Trøndelag og NRK Sør-Trøndelag.

Hovedkontoret ligger i bydelen Tyholt i Trondheim, ved foten av Tyholttårnet siden 1987. NRK Trøndelag er hovedsete for radioens NRK P1 og NRK P1+, har den største avdelingen for radioens ungdomskanal NRK P3, og har et særskilt ansvar for vitenskap og livssyn. NRK Trøndelag er også hovedkontor for NRKs regionale sendeflate i radioens P1 og TV-kanalen NRK1 (Midtnytt). Fra 1. januar 2021 overtok Eivind Undrum Jacobsen jobben som ny regionredaktør for NRK Trøndelag og erstattet Sigrid Gjellan. Administrasjonssjef er Jo Ragnar Tremoen.

Dette er NRKs største enhet utenfor Marienlyst og har om lag 300 ansatte.   

## Fjernsyn
(utvalg)
*Newton
*Den magiske laben
*Eit feitt liv
*Midtnytt
*Ikke gjør dette hjemme 
*Norges tøffeste
*Tore på sporet
*NRK Unormal
*Tidsbonanza

## Radio
*Aktualitetsprogrammet Dagens
*Landsmøte
*Påskelabyrinten (i påsken)
*Are og Odin
*Nattradioen

Programmer på NRK P3 og NRK mP3 produsert på Tyholt:
*Heia Fotball
*Filmpolitiet
*NRK Urørt
*P3nyheter
*P3 Dokumentar

*Ken eller Torkil
*Osenbanden og Banden
*Verdens Rikeste Land
## Referanser


## Litteratur
* Arnulf Grut: *Lyd på lufta – liv i kulissene*

## Eksterne lenker
* 
* 
* NRK Trøndelags historie
* Lyd på lufta – liv i kulissene
Skråplan

**Skråplan** eller **rampe** har flere betydninger.  

* I fysikk er et skråplan, bokstavelig talt, et plan som står på skrå, at det har en hellende vinkel.  Dette fysiske prinsippet utnyttes til å løfte gjenstander og til kiling.  Det kan få gjenstander til å skli eller trille i den retningen hvor punktet på planet er lavest. 
* I overført betydning sier man at man er *kommet på skråplan*.  Skråplan betyr i denne sammenheng moralsk forfall, som å komme på skråplan eller å komme på avveie.

## Se også
* Bilrampe
Mina Gerhardsen

**Mina Gerhardsen** (født 1975) er barneombud i Norge fra august 2024.

## Karriere
Gerhardsen var rådgiver for generalsekretær Jonas Gahr Støre i Norges Røde Kors fra 2004 til 2005, og har jobbet som journalist i *[[Dagbladet]]* og *[[Mandag Morgen]]*. Hun var politisk rådgiver for statsminister Jens Stoltenberg i perioden 2005–2009. Fra oktober 2009 var Gerhardsen statssekretær ved Statsministerens kontor. Fra februar 2012 til regjeringsskiftet etter stortingsvalget 2013. var hun statssekretær i Kulturdepartementet. 

Gerhardsen var tidligere generalsekretær i paraplyorganisasjonen Actis. Hun var kommunikasjonsdirektør i Norad fra 2.&nbsp;januar 2018 til våren 2019.

I mars 2019 ble hun ansatt som generalsekretær i Nasjonalforeningen for folkehelsen, med tiltredelse 1.&nbsp;mai 2019. Som generalsekretær skrev hun jevnlig innlegg til en blogg knyttet til Nasjonalforeningens nettsted, med tittelen «Minas blogg». Det første av disse innleggene ble publisert 3.&nbsp;mai 2019.

I mai 2024 ble hun utnevnt til barneombud, og begynte i stillingen i august samme år. Stillingen er et åremål på seks år. 

## Idrettsverv
Hun har også sittet i styret for Norges Fotballforbund som representant for Vålerenga. Under fotballtinget 2016 tok Gerhardsen som avtroppende styremedlem sterk avstand fra uttalelsene til NFF-direktør Ronny Åslands angrep på visepresident i fotballforbundet Bjarne Berntsen og daværende VIF-leder Stig-Ove Sandnes. Hun er nestleder i etisk komité i Norges Fotballforbund.

## Forfatterskap
Mina Gerhardsen er forfatter av bøkene *Å lykkes med taler* (2018) og *Å lykkes med media* (2019).

## Familie
Hun er datter av tidligere statsråd Tove Strand og tidligere byrådsleder Rune Gerhardsen, og barnebarn av tidligere statsminister Einar Gerhardsen. Hun er gift med Eirik Øwre Thorshaug.

## Referanser


## Eksterne lenker
*
Fylkesvei 5633

**Fylkesvei 5633** (**Fv303**) går mellom Dalåkre i Seimsdalen og Årdalstangen i Årdal kommune. Veiens lengde er 6,5&nbsp;km

Veien går i tunnel fra Årdalstangen til Seimsdalen, og videre opp dalen til Dalåkre. Mellom Årdalstangen og Seimsdalen ble veien åpnet i 1969. Opp dalen til Dalåkre ble veien bygd alt i 1957.

Frem til 2019 hadde veien betegnelsen fylkesvei 303 (Sogn og Fjordane).

## Kommuner og knutepunkter

* Seimsdalstunnelen (1515 m) 

## Referanser


## Eksterne lenker
* Vegvesenets vegkart 
*
Denny Landzaat

**Denny Landzaat** (født 6. mai 1976 i Amsterdam) er en nederlandsk fotballspiller som for øyeblikket spiller for Twente.

## Klubbkarriere
Landzaat startet proffkarrieren Ajax Amsterdam, og har senere spilt for de nederlandske klubbene MVV Maastricht, Willem II og AZ Alkmaar. 

Sommeren 2006 ble Landzaat solgt til den engelske Premier League-klubben Wigan Athletic, hvor han ble i to sesoner før turen gikk videre til Feyenoord. Rett før overgangsvinduet stengte den 31. august 2010 ble Lanzatt klar for Twente etter å ha vært kontraktsløs en kortere periode.

## Landslagskarriere
Landzaat spilte for , og deltok blant annet i VM 2006, der han kom innpå i tre av lagets fire kamper. I perioden fra 2001 og frem til 2008 fikk han tilsammen 38 landskamper og ett mål.

## Referanser


## Eksterne lenker
* 
* Artikkel i Berliner Zeitung
Spellemannprisen 1993

**Spellemannprisen 1993** var den tjueandre utgaven av Spellemannprisen. Utdelingsseremonien fant sted lørdag 12. mars 1994 i Maihaugsalen på Lillehammer. The September When ble Årets spellemann, mens Trine Rein ble årets nykommer og Leif Ove Andsnes vant klassen kammermusikk for tredje gang på rad. 

Dette året ble det for femte og siste gang delt ut pris i klassen underholdning, som for anledning hadde skiftet navn til underholdning og dansemusikk. (Klassen gjenoppstod under navnet dansemusikk tre år senere, under utdelingen av Spellemannprisen 1996.) Klassen som tidligere hadde gått under navnet country og senere roots-musikk, hadde ved utdelingen av Spellemannprisen 1993 fått navnet roots & country.

Utdelingen ble overført på NRK TV med Knut Borge som programleder og Jens Wendelboe som orkesterleder. Det var meldt på 258 bidrag til konkurransen om Spellemannprisen 1993. 
__NOTOC__
## Vinnere

## Øvrige nominerte
Pop:
* The Rambelins – *Into the Woods*
* a-ha – *[[Memorial Beach]]*

Rock:
* Clawfinger – *Deaf, Dumb, Blind*
* Motorpsycho – *[[Demon Box]]*

Folkemusikk/gammaldans:
* Bukkene Bruse – *[[Bukkene Bruse (album)|Bukkene Bruse]]*
* Mari Eggen / Helene Høye – *Sprell levande*

Jazz:
* Totti Bergh / Plas Johnson – *On the trail*
* The Real Thing – *...in New York*

Roots & country:
* Stephen Ackles – *[[Let's Keep the Night]]*
* Somebody's Darling – *Somebody's Darling*

Underholdning og dansemusikk
* Øystein Wiik – *Stage*
* Roar Engelberg & Primas – *[[Café Europa]]*

Kammermusikk:
* Leif Ove Andsnes / Lars Anders Tomter – *Brahms ;Sonaterfor bratsj og piano, op.120*
* Per Vollestad / Sigmund Hjelset – *Grieg; Romanser*

Orkestermusikk:
* Oslo Filharmoniske Orkester / Mariss Jansons – *Dvorák; Symfoni 7 & 8*
* Oslo Filharmoniske Orkester / Mariss Jansons – *Stravinskij; Vårofferet-Petrusjka (1947 suite)*

Visesang:
* Bjørn Eidsvåg – *[[Allemannsland]]*
* Jan Eggum – *[[Nesten ikke tilstede]]*

Åpen klasse:
* Knut Reiersrud – *Tramp*
* Tango for 3 – *Soledad*

Barneplater:
* Helge Iberg m/fler – *Alice lengter tilbake*
* Marianne Krogness – *[[På frifot (Marianne Krogness-album)|På frifot]]*

## Referanser


## Eksterne lenker
* 
* Spellemannprisens arkiv
Quantel

**Quantel** er en britisk bedrift med hovedkvarter i Berkshire som designer digitalt produksjonsverktøy for fjernsyns- og filmindustrien.  De produserer fortrinnsvis redigerings- og effektverktøy for etterarbeidet av film og videoproduksjon.  Det er ulike versjoner av Quantels redigeringsplatform, blant annet Qedit, som er en meget avansert redigeringsplattform, og Qcut som er en enklere og langt billigere utgave.  Utstyret brukes også i Norge, blant annet i NRK og TV 2.

Selskapet ble grunnlagt i 1973. Navnet Quantel er en forkortelse for *Quantised Television*.

## Eksterne lenker
* Quantel
Ufa (by)

**Ufa** (russisk: Уфа́, basjkirsk: Өфө &ndash; *Öfö*, tatarisk: Уфа &ndash; *Ufa*, tsjuvasjisk: Ӗпхӳ &ndash; *Ephü*) er hovedstad i Republikken Basjkortostan i Russland. Den hadde  innbyggere i 2017.

## Geografi
Ufa er et av industrisentrene i det vestlige Ural. Byen ligger ved samløpet av elvene Belaja og Ufa, omtrent 1200 km øst for Moskva. Blant de viktigste industriene i Ufa-området er produksjon av elektrisk utstyr og bergverksutstyr, syntetisk gummi, næringsmiddelindustri, oljeraffinerier og petrokjemisk industri.

## Historie
Byen ble bygd som en festning etter ordre fra Ivan IV i 1574. Den var til å begynne med oppkalt etter høyden den lå på; *Tura-Tau*. Lokale innbyggere begynte imidlertid å kalle byen *Ufa*, som betyr «liten» på tyrkiske språk, og navnet ble hengende ved byen. I 1802 ble Ufa hovedbyen i Basjkiria.

I 1918 var Ufa sete for den provisoriske all-russiske regjeringen.

## Utdanning
Utdanningsinstitusjonene i Ufa omfatter blant annet *Basjkir Statlige Universitet*, *Basjkir Statlige Lærerhøyskole*, *Ufa Statlige Flyhøyskole*, *Ufas oljeuniversitet*, *Ufa arkitekturuniversitet* og Ufas landbruksuniversitet.

## Kjente personer fra Ufa
* Salavat Julajev (1754–1800) &ndash; opprører
* Sergej Aksakov (1791–1859) &ndash; forfatter
* Pjotr Pekarskij (1828–1872) &ndash; litteraturviter
* Vera Timanova (1855–1942) &ndash; pianist
* Mikhail Nesterov (1862–1942) &ndash; maler
* Mirsaid Sultangalijev (1892–1940) &ndash; muslimsk bolsjevik
* Rudolf Nurejev (1938–1993) &ndash; danser
* Vladimir Spivakov (1944) &ndash; dirigent
* Andrej Tsjistjakov (1962) &ndash; ishockeyspiller
* Elvira Nabiullina (1963) &ndash; økonom
* Anvar Ibragimov (1965) &ndash; fekter
* Igor Kravtsjuk (1966) &ndash; ishockeyspiller
* Aleksander Semak (1966) &ndash; ishockeyspiller (NHL)
* Pavel Muslimov (1967) &ndash; skiskytter
* Andrej Tsjerkasov (1970) &ndash; tennisspiller
* Svetlana Gladysjeva (1971) &ndash; alpinist
* Aleksej Selivjorstov (1976) &ndash; bobkjører
* Zemfira (1976) &ndash; rockesanger
* Andrej Zjuzin (1978) &ndash; ishockeyspiller (NHL)
* Dmitrij Vasiljev (1979) &ndash; skihopper
* Sergej Maslennikov (1982) &ndash; kombinertløper
* Jelizaveta Gretsjisjnikova (1983) &ndash; friidrettsutøver
* Renal Ganejev (1985) &ndash; fekter
* Andrej Zubarev (1987) &ndash; ishockeyspiller
* Kristina Tsybina (1989) &ndash; skøyteløper
* Adelina Zagidullina (1993) &ndash; fekter
* Daniil Kvjat (1994) – Formel 1-fører
* Igor Divejev (1999) &ndash; fotballspiller

## Transport
Ufa lufthavn har ruter til flere større byer i Russland, og også til Armenia, Aserbajdsjan, Tyskland, Tyrkia og Usbekistan. Nordøst for byen ligger den mindre Ufa Maksimovka lufthavn

## Fotogalleri

Fil:ufa prokudin.jpg|Fotografi av Ufa tatt av Sergej Prokudin-Gorskij mellom 1905 og 1915.


## Vennskapsbyer
* *[[Ankara]]*, Tyrkia

## Eksterne lenker
*
Tore Sagvolden

**Tore Sagvolden** (født 27. februar 1959 i Oslo) er en norsk orienteringsløper som vant fire VM-gull i stafett (1981, 1983, 1985 og 1987), samt tre VM-sølv individuelt (1981, 1985 og 1987). Han vant nordisk mesterskap både individuelt og i stafett i 1984, og fikk sølv i 1987. Han har i tillegg vunnet fire NM-gull individuelt.

## Kilder
*
Charles Berlitz

**Charles Frambach Berlitz** (født 20. november 1914, død 18. desember 2003) var en amerikansk forfatter og språklærer, kjent for sine bøker om uforklarlige fenomener, i tillegg til sine språkkurs. Han er oppført i *People's Almanac* som en av de femten mest språkkyndige i verden, og fikk prisen *[[Dag Hammarskjöld]] International Prize for Non-fiction* i 1976 for boken *The Bermuda Triangle* (norsk utgave:*Dødens triangel*)  (1974), som solgte over 20 million eksemplarer. og handlet om det geografiske havområdet kalt Bermudatriangelet. Berlitz snakket 32 språk.

## Referanser


## Eksterne lenker
* 
* 
*
Helena Bergström

**Helena Kristina Bergström** (født 1964) er en svensk skuespiller og regissør.

Bergström er oppvokst i en teaterfamilie. Da hun var 15 år flyttet hun som utvekslingsstudent til Mississippi i USA hvor hun bodde i ett år. I 1988 fullførte hun Teaterhögskolan i Stockholm.

Bergström slo igjennom som skuespiller i filmen *[[Änglagård]]* (1992). Hun har siden gjort seg bemerket i filmer som *[[Änglagård &ndash; sommeren etter]]* (1994), *[[Jegerne]]* (1996), *[[Sprengeren]]* (2001) og *[[Heartbreak Hotel (film)|Heartbreak Hotel]]* (2006). Hun debuterte som regissør med *[[Se upp för dårarna]]* (2007).

I 2010 ble hun tildelt medaljen Litteris et Artibus «för framstående konstnärliga insatser som skådespelerska och regissör».

Hun er gift med en britiske regissøren Colin Nutley, som forøvrig har regissert flere av filmene hun har medvirket i.

## Filmografi (utvalg)
* 2006 – *[[Heartbreak Hotel (film)|Heartbreak Hotel]]* – Elisabeth Staf
* 2004 – *[[The Queen of Sheba's Pearls]]* – Nancy Ackerman/Emily Bradley
* 2003 – *[[Paradiset (film)|Paradiset]]* – Annika Bengtzon
* 2001 – *[[Sprengeren]]* – Annika Bengtzon
* 2000 – *[[Gossip (film)|Gossip]]* – Stella Lindberg
* 2000 – *[[Livet er en schlager]]* – Mona
* 1998 – *[[Under solen]]* – Ellen Lind
* 1998 – *[[Still Crazy]]* – Astrid Simms
* 1996 – *[[Sånt er livet]]* – Tin-Tin Matsson
* 1996 – *[[Jegerne]]* – Anna Sivertsson
* 1994 – *[[Änglagård &ndash; sommeren etter]]* – Fanny Zander
* 1993 – *[[Sista dansen]]* – Tove Särlefalk
* 1993 – *[[Pariserhjulet]]* – Kickan
* 1992 – *[[Änglagård]]* – Fanny Zander
* 1990 – *[[Black Jack (film)|Black Jack]]* – Ingrid Forsberg
* 1989 – *[[1939 (film)|1939]]* – Berit
* 1989 – *[[Kvinnene på taket (film)|Kvinnene på taket]]* – Anna
* 1988 – *[[Ängel]]* – Åsa
* 1988 – *[[Råttornas vinter]]*  – Anita
* 1988 – *[[Friends (Svensk film)|Friends]]* – Bonnie

## TV
* 2002 *[[Mrs. Klein]]* (TV-film) – Melitta Klein
* 1993 *[[Snoken]]* – Monika (1 episode)
* 1989 *[[Husbonden (film)]]* (TV-film) – Dora
* 1988 *[[VD]]* (TV-film) – Anna
* 1982 *[[Time Out]]* – Lena

## Referanser


## Eksterne lenker
*
Ofredalstunnelen

**Ofredalstunnelen** er en veitunnel i Årdal kommune i Vestland. Tunnelen er 2200 meter lang, og går gjennom Seimsåsen mellom Seimsdalen og Åsete i Indre Ofredal. Tunnelen blir regnet som verdens bratteste tunnel. Ofredalstunnelen og den kommunale veien til Indre Ofredal ble åpnet i 1992. Veien opp dalen fra Indre Ofredal ble bygd som sysselsettingsprosjekt mellom 1935 og 1939.

På grunn av dårlige kartdata ble tunnelen sprengt halvveis med feil stigning; dette førte til at siste halvdelen måtte lages svært bratt, 15,5 % stigning, for å komme ut på riktig plass i Indre Ofredal. Bergens Tidende oppgir stigningen til 1:6.

## Se også
*Seimsdalstunnelen
*Veitunneler i Norge

## Referanser

## Litteratur
* Nestegard, Dag H. *Vegar gjennom fjell*. Selja Forlag 2019. ISBN 9788282401586
## Eksterne lenker
* NRK – «Norsk attraksjon»: Ofredalstunnelen (11. september 2007)
* NRK SF fylkesleksikon: Vegane på nordsida av Årdalsfjorden
* The World's Longest Tunnel Page
Fylkesvei 886 (Østfold)

**Fylkesvei 886 i Østfold** gikk mellom Prestebakke og Idd kirke i Halden. Veiens lengde var 13,1&nbsp;km.

2019 ble veien del av fylkesvei 884.

## Kommuner og knutepunkter

* Iddeveien fra Idd kirke mot  Halden sentrum og mot riksgrensen i Enningdalen
* Ørsveien fra Aspedammen til Ør (9,8&nbsp;km)
* Kornsjøveien fra Prestebakke til riksgrensen ved Kornsjø og mot  Søtholmen

## Referanser


## Eksterne lenker
* Vegvesenets vegkart
Bey

**Bey** (opprinnelig **beg**; arabisk: بك / *bek*; persisk og osmansk بگ / *Beg* eller *Beyg*) er et ord som betyr «høvding» eller «leder». Det har vært brukt som tittel i forskjellige sammenhenger. Varianter er *beg* og *beigh*.

I Tyrkia brukes ordet i dag i utstrakt grad som en høflig tiltaleform.

## Referanser
Pernille Dysthe

**Pernille Dysthe** (født 1961) er en norsk forfatter, pedagog og journalist.

I 2006 gav hun ut den selvbiografiske boka *Hyper: en beretning om uro*, som handler om et liv styrt av ADHD. Hun har også utgitt romanen *Besettelsen* (2008) og vært medforfatter på fagboka *Riktig rektor* (2010). 

## Referanser


## Eksterne lenker
* Den nakne sannhet (Femina, 2006)
* Intervju i Psykisk helse
* Besettelsen.no
Alsophilinae

* *Alsophila*

**Alsophilinae** er en delgruppe av de egentlige målere (Geometridae).

## Utseende
Gruppen har vingeløse hunner, hannene er slanke med avlange vinger.

## Levevis
Målere er sommerfugler og tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der målerens indre og ytre organer endres.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[storsommerfugler]]**
**** gruppe / overfamilie **[[målere]]**  (Geometroidea) 
***** familie **[[egentlige målere]]**  (Geometridae) 
****** delgruppe Alsophilinae, – med bare én slekt, der det er to europeiske arter, hvorav en finnes i Norge.
******* slekt *[[Alsophila]]*
******** *[[Alsophila aceraria]]* (Denis & Schiffermüller 1775) – Europa
******** vintermåler, *[[Alsophila aescularia]]* (Denis & Schiffermüller 1775) – finnes på i det sørlige Norge, nord til og med Sogn og Fjordane. Men mangler i innlandet (Hedmark og Oppland)
******** *[[Alsophila pometaria]]* – Nord-Amerika

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Fauna Europaea Web Service (2004) Fauna Europaea version 1.1, www.faunaeur.org
Alsophila

***Alsophila*** er en slekt av store tre-bregner; én av fire slekter innen den tropiske eller subtropiske familien Cyatheaceae innen ordenen Cyatheales.  Det er om lag 270 kjente arter og en håndfull hybrider i denne slekten.

Disse bregnene vokser opprett og bare unntaksvis krypende. De oppstod i jura og er således svært gamle planter, men mange av dagens arter er atskillig yngre, fra tertiær.

Tre-bregnene er verdens største bregner. Bladene kan bli ettpar meter lange og har skjellaktig dekke i stedet for plantehår.

## Arter
Nedenfor gjengis et utvalg av de om lag 270 artene i denne slekten:
* *[[Alsophila acrostichoides]]*
* *[[Alsophila alata]]*
* *[[Alsophila approximata]]*
* *[[Alsophila australis]]*
* *[[Alsophila baileyana]]*
* *[[Alsophila bellisquamata]]*
* *[[Alsophila borbonica]]*
* *[[Alsophila capensis]]*
* *[[Alsophila colensoi]]*
* *[[Alsophila cunninghamii]]*
* *[[Alsophila decrescens]]*
* *[[Alsophila decurrens]]*
* *[[Alsophila dregei]]*
* *[[Alsophila elegans]]*
* *[[Alsophila flexuosa]]*
* *[[Alsophila gigantea]]*
* *[[Alsophila henryi]]*
* *[[Alsophila hirsutissima]]*
* *[[Alsophila hookeri]]*
* *[[Alsophila imrayana]]*
* *[[Alsophila latebrosa]]*
* *[[Alsophila macgillivrayi]]*
* *[[Alsophila metteniana]]*
* *[[Alsophila nockii]]*
* *[[Alsophila paucifolia]]*
* *[[Alsophila quadrata]]*
* *[[Alsophila rupestris]]*
* *[[Alsophila salvinii]]*
* *[[Alsophila smithii]]*
* *[[Alsophila sternbergii]]*
* *[[Alsophila tanzaniana]]*
* *[[Alsophila tussacii]]*
* *[[Alsophila vestita]]*
* *[[Alsophila woollsiana]]*
* *[[Alsophila zakamenensis]]*

## Eksterne lenker
* 
* Large, M.F. og J.E. Braggins *Tree Ferns*. Timber Press (2004). ISBN 0-88192-630-2
* Tree ferns:Monophyletic groups and their relationships as revealed by four protein-coding plastid loci fra PryerLab.net
* Liste over arter av Alsophila.
Archiearinae

* *[[Archiearis]]*
* *[[Boudinotiana]]*
* *[[Leucobrephos]]*

**Archiearinae** er en delgruppe av de egentlige målere (Geometridae).

## Utseende
Middelsstore, noe tettbygde målere. Kroppen er kledt med lange, utstående hår som gir dem et "bustete" utseende. Forvingene er brun- eller gråspraglete, vanligvis med antydning til lyse tverrbånd. Bakvingene er enten oransje (slektene *[[Archiearis]]* og *[[Boudinotiana]]*) eller hvite (slekten *[[Leucobrephos]]*) med mørk ytterkant og en mørk flekk ved innerkanten.

## Levevis
Disse artene flyr om dagen i solskinn, gjerne tidlig på våren. Larvene lever på ulike busker og løvtrær.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[storsommerfugler]]**
**** gruppe / overfamilie **[[målere]]**  (Geometroidea) 
***** familie **[[egentlige målere]]**  (Geometridae) 
****** delgruppe Archiearinae (eller Brephinae), – sju europeiske arter, hvorav to finnes i Norge.
******* Slekten *[[Archiearis]]*
******** Ospevårmåler, *[[Archiearis notha]]* (Hübner, 1803) – i sørlige Norge til grensen av Trøndelag.
******** Bjørkevårmåler, *[[Archiearis parthenias]]* (Linnaeus, 1761) – vanlig i hele Norge.
******** *[[Archiearis puella]]* (Esper, 1787) – ikke i Norge. (det er to underarter; *Archiearis puella mediterranea* Ganev, 1984 og *Archiearis puella puella* (Esper, 1787))
******** *[[Archiearis tourangini]]* (Berce, 1870) – Sør-Europa
******** *[[Archiearis infans]]* (Möschler, 1862) – vestlige Nord-Amerika
******* Slekten *[[Boudinotiana]]* – ligner *[[Archiearis]]* men litt kraftigere bygd
******** *[[Boudinotiana hodeberti]]* – Nord-Amerika
******* Slekten *[[Leucobrephos]] * – bakvingene hvite
******** *[[Leucobrephos brephoides]]* – Nord-Amerika
******** *[[Leucobrephos middendorfii]]* (Ménétriés, 1858) – Europa, ikke i Norge.

## Litteratur
* Scoble. M.J. og Hausmann, A. (oppdatert 2007) Online list of valid and nomenclaturally available names of the Geometridae of the World (under prosjektet Barcode of Life) http://www.lepbarcoding.org/cl_geometridae.php
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Fauna Europaea Web Service (2004) Fauna Europaea version 1.1, www.faunaeur.org
Orthostixinae

* *[[Aspilonaxa]]*
* *[[Centonaxa]]*
* *[[Naxa]]*
* *[[Orthostixis]]*

**Orthostixinae** er en underfamilie av de egentlige målere (Geometridae). Det forekommer bare to arter i Europa, ingen av dem i Norge.

## Utseende
Den vanligste europeiske arten, *[[Orthostixis cribraria]]*, er en hvit måler der både for- og bakvingene har tre tverr-arder av runde, brune flekker, den ytterste av dem går langs ytterkanten.
 
## Levevis
Målere er sommerfugler og tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium,  en hvileperiode, der målerens indre og ytre organer endres.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[storsommerfugler]]**
**** gruppe / overfamilie **[[målere]]**  (Geometroidea) 
***** familie **[[egentlige målere]]**  (Geometridae) 
****** delgruppe Orthostixinae  (? Oenochrominae), – med bare fire slekter, der det er to europeiske arter, hvorav ingen finnes i Norge.
******* slekten *[[Aspilonaxa]]*
******** *[[Aspilonaxa obliquaria]]*
******* slekten *[[Centonaxa]]*
******** *[[Centonaxa contraria]]*
******** *[[Centonaxa margaritaria]]*
******** *[[Centonaxa montanaria]]*
******** *[[Centonaxa orthostigialis]]*
******* slekten *[[Naxa]]* Walker
******** *[[Naxa angustaria]]*
******** *[[Naxa craspedota]]*
******** *[[Naxa cuneicincta]]*
******** *[[Naxa guttulata]]*
******** *[[Naxa kerangatis]]*
******** *[[Naxa seriaria]]* (Motschulsky, 1866)
******** *[[Naxa textilis]]*
******* slekt *[[Orthostixis]]* Hübner, 1823
******** *[[Orthostixis calcularia]]* Lederer, 1853
******** *[[Orthostixis cinerea]]* Rebel, 1916 – forekommer i Europa
******** *[[Orthostixis cribraria]]* (Hübner, 1799) – vanligste art i Europa
******** *[[Orthostixis cribrata]]* (Treitschke, 1825)
******** *[[Orthostixis impura]]* Prout, 1916
******** *[[Orthostixis laetata]]* (Fabricius, 1798)
******** *[[Orthostixis opisodisticha]]* Wehrli, 1932

## Kilder
* Fauna Europaea Web Service (2004) Fauna Europaea version 1.1, www.faunaeur.org 
* Scoble. M.J. og Hausmann, A. (oppdatert 2007) Online list of valid and nomenclaturally available names of the Geometridae of the World (under prosjektet Barcode of Life) http://www.lepbarcoding.org/cl_geometridae.php
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider.

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Aune Sand

**Aune Sand** (født 1966) er en norsk kunstner, filmregissør og forfatter.  

Sand ble først kjent for å ha regissert og spilt hovedrollen i filmen *[[Dis (film)|Dis]]* fra 1995. Han har senere gjort seg bemerket som kunstmaler og medeier av Galleri Sand, sammen med sin tvillingbror Vebjørn Sand. Galleriet ble solgt i 2008. I 2009 åpnet de et nytt galleri i Manhattan, New York sammen med Aunes kone Marianne Aulie. De har siden vekslet mellom å bo i New York og Norge.

## Forfatterskap og TV-deltakelse
I 2015 forfatterdebuterte han med den erotiske romanen *[[Jordbærmus]]*. Oppfølgeren ble utgitt i 2016.

I 2019 deltok han i realityserien ''Farmen kjendis'', og fra 2020 til 2021 var han med i realityserien *[[Alex og Aune]]* sammen med komiker og musiker Alex Rosén. 

## Privatliv
Aune Sand er sønnen til billedkunstneren Øivind Sand og bror av kunstmaler Vebjørn Sand. I 1996 giftet han seg med den ukrainske modellen Tatjana Lissovskaja som han har ett barn med, men de ble skilt etter to år. Sand er gift med kunstner Marianne Aulie, som han har vært i et forhold med siden 2004. Sand har tre barn.

## Bibliografi

* *[[Jordbærmus]]* (2015)
* *Jordbærmus II - Plaskvåt* (2016)

## Referanser


## Eksterne lenker
*
Juan Melendez

**Juan Roberto Melendez-Colon** (født 1951) er en amerikansk menneskerettsaktivist som i 1984 ble fengslet og dømt til døden for en forbrytelse han ikke hadde begått. Han ble frikjent og løslatt nesten 18 år senere.

Melendez ble født i Brooklyn, New York, men vokste opp på Puerto Rico. Han returnerte til fastlandet da han var 17. I 1984 ble arrestert og dømt til døden for drap. Han satt nesten 18 år på dødscelle før han ble frikjent og løslatt i 2002, da politiet tok den rette personen. Melendez jobbet iherdig for å bevise sin uskyld i den perioden han satt på dødscella, men det var først i 2001 at arbeidet hans førte frem. En advokat som jobbet med saken hans fant en eske som inneholdt en kassett med tilståelsen til den ekte drapsmannen, og de klarte å finne 20 vitner som underbygget tilståelsen. Ved nærmere undersøkelser ble det også funnet tekniske bevis mot denne personen, som det viste seg var en politityster.

Melendes har etter sin frigivelse reist rundt, både i USA og Europa og fortalt om sine opplevelser som uskyldig dømt. Han er også en talsmann mot bruk av dødsstraff og har stiftet organisasjonen *Juan Melendez Voices United for Justice Project*. I intervju har han uttalt at «Jeg ble ikke satt fri på grunn av systemet. Jeg ble satt fri på tross av systemet».

I forbindelse med en foredragsturné i Europa i 2006 besøkte han Norge, hvor han var gjest Fredrik Skavlans talkshow *[[Først & sist]]*.

## Referanser


## Eksterne lenker
* Hjemmeside til "Juan Melendez Voices United for Justice Project"
Chlidanotinae

* *[[Isotrias]]*
* *[[Olindia]]*

**Chlidanotinae** er en delgruppe av viklere (Tortricidae). 

## Utseende
 
## Levevis
Viklere er sommerfugler og tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe **Chlidanotinae**, – åtte europeiske arter, hvorav én finnes i Norge.
******* *[[Isotrias cuencana]]* (Kennel 1899) – ikke i Norge. 
******* *[[Isotrias huemeri]]* Trematerra 1993 – ikke i Norge. 
******* *[[Isotrias hybridana]]* (Hübner 1817) – ikke i Norge. 
******* *[[Isotrias joannisana]]* (Turati 1921) – ikke i Norge. 
******* *[[Isotrias martelliana]]* Trematerra 1990 – ikke i Norge. 
******* *[[Isotrias rectifasciana]]* (Haworth 1811) – finnes i Danmark, ikke i Norge. 
******* *[[Isotrias stramentana]]* (Guenée 1845) – ikke i Norge. 
******* lundvikler, *[[Olindia schumacherana]]* (Fabricius, 1787) –  finnes i det sørøstlige Norge, nord til Hordaland. Mangler i det indre av Østlandet.

## Kilder
* Fauna Europaea Web Service (2004) Fauna Europaea version 1.1, www.faunaeur.org 
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider.

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Rakel Ludviksen

**Rakel Helene Ludviksen** (født 1967) er en norsk sykepleier og nødhjelpskoordinator i Leger Uten Grenser. 

Ludviksen har arbeidet for Leger uten grenser siden 1998; Først som feltarbeider og fra 2006 som nødhjelpskoordinator. I perioden 1998–2006 var hun åtte ganger i Sudan og ellers i Liberia, Angola, Etiopia og Øst-Timor. I 2014–2015 jobbet hun med ebola-syke i Sierra Leone.

I Norge har hun for det meste jobbet på hjerte-thorax-avdelinger.

Den 16. oktober 2006 sendte NRK dokumentaren *Oppdrag på liv og død* som var et nært innblikk i hennes hverdag i felten, og hvordan menneskene i *Leger uten grenser* lever og jobber under ekstreme forhold, omgitt av sykdom, død og trusler. Dokumentaren ble sendt i forbindelse med TV-aksjonen 22. oktober, som gikk til Leger uten grenser.

## Referanser
Zoomforhold

**Zoomforhold** definerer forskjellen mellom største vidvinkel og lengste tele i et zoomobjektiv. Hvis en zoom i et digitalt kamera for eksempel har 5 mm som korteste brennvidde og 40 mm som lengste, blir zoomforholdet 1:8 (40 : 5 = 8). I dagligtale sier vi at kameraet har 8x zoom.
Herman Lindqvist

**Bror Herman Lindqvist** (født 1943) er en svensk forfatter, journalist og populærhistoriker.

Lindquist har gitt ut en rekke bøker om historiske personer, slik som Columbus, Napoleon og personer i det svenske monarkiet.

Lindqvist har fått stor oppmerksomhet i Sverige gjennom sine populærhistoriske bøker og tv-program. Han ble særlig kjent for sine tv-serier om Sveriges historie, hvor han besøkte steder hvor historiske begivenheter hadde funnet sted mens han med sterk innlevelse fortalte om dramatiske hendelser i særlig kongefamiliens og adelens liv. Han er uttalt rojalist, og i hans tekster står kongelige og deres nærmeste i sentrum, mens sosiale og økonomiske samfunnsendringer vies mindre plass. Akademisk skolerte historikere oppfatter hans historiesyn som svært gammeldags og har kritisert hans fremstillinger for å reintrodusere myter som faghistorikere for lengst av avslørt som forfalskninger samt inneholde faktafeil og anakronismer.

## Referanser
Grå furuskuddvikler

**Grå furuskuddvikler** (*Rhyacionia duplana* (Hübner, 1813))  er en sommerfugl i gruppen av viklere (Tortricidae). 

I Norge er funnet bare i sørøst Norge. 

## Levevis
Grå furuskuddvikler flyr i april og mai. 

Hunnen  legger egg i furuknoppene. Larvene lever inne i skuddet og huler ut dette, slik at den øvre halvdel av skuddet dør.  Når den er utvokst mot slutten av sommeren, forpupper den seg mellom furuskuddene eller nede i strølaget på skogbunnen. 

Viklere er sommerfugler og tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Den overvintrer som puppe og klekker utpå våren.

## Skadedyr
På 1920-tallet hadde *Grå furuskuddvikler* masseangrep over store deler av sør Norge.  I nyere tid er det bare registrert sporadiske småangrep i Sørøst-Norge.

Den grå furuskuddviklerens  angrep i knopper og skudd på furutrær kan føre til store skader. Dette er særlig alvorlige på unge trær.  Om toppskuddet skades, kan ett eller noen ganger flere sideskudd overta for toppskuddetet, stammen blir skjev eller forgreinet. Kvaliteten og den økonomiske verdien på treet blir forringet, fordi slike trær lett får en uheldig form.  Angrepet på eldre trær medfører oftest bare en reduksjon av nåler, sjelden til særlig veksthemmelse.  Angrep på eldre trær som er i hogstmoden alder, er minst alvorlig, fordi trestammens form er ferdigvokst.

## Utbredelse
Arten er utbredt i Europa, unntatt i sørøst og lengst i nord, i den nordlige delen av Asia og i Nord-Amerika. I Norge er arten bare funnet på den sørlige delen av Østlandet og i Aust-Agder.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Rhyacionia]]*
******** **Grå furuskuddvikler** (*Rhyacionia duplana* (Hübner, 1813))

## Kilder
* Fauna Europaea Web Service (2004) Fauna Europaea version 1.1, www.faunaeur.org
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider.
* www.skogforsk.no/skogskade/ – Skogskade

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* www.skogforsk.no/skogskade/ Skog og landskap – Om skadedyr på planter og trær tilknyttet skogen.
Hyperfokalavstand

**Hyperfokalavstanden** er det nærmeste planet sett fra et kamera som blir (*akseptabelt*) skarpt ved en bestemt blenderåpning når objektivet er innstilt på uendelig.

## Eksempel
Bruk f.eks. et objektiv med 85&nbsp;mm brennvidde. Still avstanden på uendelig og blenderen på 16. Dette gir et (*akseptabelt*) skarpt bilde fra 20&nbsp;m til uendelig &ndash; og "forbi uendelig". Da er 20&nbsp;m hyper&shy;fokal&shy;avstanden for 85&nbsp;mm brennvidde ved blender 16.
Flytt så fokus til 20&nbsp;m (hyper&shy;fokal&shy;avstanden), og uendelig vil ligge akkurat på grensen for dybdeskarpheten, samtidig som det (*akseptabelt*) nærmeste skarpe planet vil flyttes til 10&nbsp;m (halve hyper&shy;fokal&shy;avstanden). Nå er dybde&shy;skarpheten på sitt største: fra halve hyper&shy;fokal&shy;avstanden til uendelig. (Strengt tatt: For at dette skal være **helt** riktig, skal alle avstander regnes fra fremre knuteplan.)

Ved å blende ned to trinn, halveres hyper&shy;fokal&shy;avstanden:
I eksempelet over vil det si at hvis man blender ned fra 16 til 32, vil hyper&shy;fokal&shy;avstanden minske fra 20&nbsp;m til 10&nbsp;m.

Og mot&shy;satt: ved å åpne blenderen to trinn, dobles hyper&shy;fokal&shy;avstanden:
I eksempelet over vil det si at hvis man åpner blenderen fra 16 til 8, vil hyper&shy;fokal&shy;avstanden øke fra 20&nbsp;m til 40&nbsp;m.

Svært enkle kameraer med lys&shy;svake objektiver (liten største blender&shy;åpning), kan være fast inn&shy;stilt på hyper&shy;fokal&shy;avstanden (såkalte "fix-focus"-kameraer). Slike kameraer kan følgelig ikke brukes til nær&shy;foto&shy;grafering.

## Se også
*Dybdeskarphet.
*Optikk.
Stripet granbarvikler

**Stripet granbarvikler** (også kalt stor grankveldvikler, *Epinotia tedella*) er en sommerfugl i gruppen av viklere (Tortricidae).

## Utseende
En ganske liten (vingespenn 10-13 millimeter) vikler. Hodet og thorax er kledt med lyse hår, og palpene er hvite. Forvingens grunnfarge er mørkbrun til rødbrun. Vingen har tre hvite tverrbånd med brune midtstriper, det ytterste av disse er vinklet og avbrutt i midten. I vingens ytterste del er det en trekantet, hvit flekk ved forkanten og en smal, hvit flekk på ytterkanten (disse kan ses som et fjerde tverrbånd). Bakvingen er brun.

## Levevis
Larven lever på granbar, hvor de minerer, lager ganger inne i grannålene.  Larven utvikles i løpet av sommeren og overvintrer i skogbunnen. De voksne viklerne flyr i mai og juni, på solfylte ettermiddager, men også på kvelden og utover natta.

## Utbredelse
Arten er utbredt i hele Europa unntatt den aller sørligste delen, og også i det nordlige Asia. Stripet granbarvikler er vanlig i hele Norge der det er granskog. Den finnes nordover til og med Nordland, men er ikke så vanlig på Vestlandet, trolig fordi grana forholdsvis nylig er innført og plantet her. En nærstående art er liten granbarvikler, har omtrent samme utbredelse.

## Skadedyr
Bekjempelse av angrep av stor granbarvikler har så liten økonomiske betydning at mottiltak er uaktuelt i Norge.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae, – 570 europeiske arter inklusiv underarter (varianter), hvorav mange i Norge.
******* slekt *[[Epinotia]]*
******** **stripet granbarvikler** (*Epinotia tedella* (Clerck, 1759))

## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider.
* www.skogforsk.no/skogskade/ – Skogskade
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epinotia_tedella.html
* *Epinotia tedella* på UK Moths: https://web.archive.org/web/20100724124749/http://ukmoths.org.uk/show.php?bf=1142
* Catalogue of the Lepidoptera of Belgium, *Epinotia tedella* :http://webh01.ua.ac.be/vve/Checklists/Lepidoptera/Tortricidae/Etedella.htm
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364526

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* www.skogforsk.no/skogskade/ Skog og landskap – Om skadedyr på planter og trær tilknyttet skogen.
Nilsbyen

**Nilsbyen** er boligområde på Byåsen i Trondheim kommune. Området ligger sørøst for Haukvatnet, og var opprinnelig et hytteområde. Området er oppkalt etter «Gammel-Nils», Nils Solem, gårdbruker på Solem. Stedet har et skianlegg og skiskytterstadion, der det blant annet har blitt arrangert verdenscuprenn.

## Referanser